מיכה גוטשטדט היו"ר הקודם של האגודה,

מחזיק ברשיון ALTP ובהגדר מסוקים הנו מדריך

טיסה ותיק, צבר 4,500 שעות והבעלים של 4X-CCG.

בטחון בכל מחיר

(בעקר כשמישהו אחר משלם)

בחודש ספטמבר, "לפני החגים", החלטתי לבצע את טיסתי המתוכננת לניירובי קניה במטוסי הפרטי (טווין קומנצ'י 4X-CCG)ולא כפי שנהגתי בעבר ב"אתיופיין איירליינס" (יותר לאט, יותר יקר, יותר בטוח? אבל הרבה יותר כיף). אני מניח שבכל טייס נכנסת לפעמים רוח תזזית הגורמת לו לעשות מעשים לא שגרתיים וגם אני חוטא מפעם לפעם בשגעון כזה או אחר ולפעמים גם מבצע. 

לאחר טיסה לאושקוש (80 שעות כולל הטיסות בתוך ארה"ב), נראתה הטיסה לניירובי ( כ 30 שעות) משחק ילדים. מסתבר שלא כך הוא הדבר. 

אני מתחיל מיד ובמרץ בהכנות ובתכנון שהם כידוע חלק חשוב וגם מהנה בטיסה כזאת. 

מפות ודפיות ג'פסן נקנות ומגיעות ושני מכשירי ה GPS מוזנים בנתונים העדכניים.

את סירת וחגורות ההצלה אני שולח לבדיקה והן חוזרות תקינות ומאושרות. ציוד החרום נבדק, מרועננות סוללות מים ומזון מרוכז. אני עורך שיחות עם טייסים שעשו את המסלול ומקבל טיפים לרוב. תודה גם לטייסי אל על וגם לקטנים, מבלי להזכיר שמות.

על בסיס המידע שנאסף אני כותב את תוכניות הטיסה ומזין למכשירי ה GPS. בדיקות מרחקים, נקודות החלטה ואל חזור וכמויות דלק הן קריטיות בטיסה כזאת כפי שיוסבר בהמשך. אני מקדיש שעות רבות לחשובים ולבדיקת אלטרנטיבות. כן אני משתמש בתוכנת ג'פסן לתכנון הטיסה אבל זה ממש לא מספיק 

בקורת 1 (100 שעות) למטוס הוקדמה ומבוצעת בקפדנות תוך השתתפותי הפעילה. שני פרופלרים חדשים מורכבים (עברו 6 שנים מהשיפוץ הקודם ומצב הלהבים, "לא מי יודע מה") וכמובן שאני עורך גם טיסת ניסוי.

 כל המכשירים עובדים, כל השעונים מראים חווים נורמליים, הטייס האוטומטי מטיס בדייקנות תוך הצמדות מופלאה ל GPS ושמירת גובה מדויקת. הרעידה בפרופלר ימין נעלמה והמהירות מדהימה, בקצור המטוס "טס כמו שד".

אני עורך בדיקות טלפוניות והתכתבות דוא"ל עם שדות תעופה בדרך על מנת לוודא שוב את אפשרויות הנחיתה וזמינות דלק (LL 100). 

אי אפשר להקל ראש, זוהי אפריקה. לא בכל ארץ אפשר לנחות, ברוב השדות האפשריים אין AVGAS ובאלה שיש האיכות לא תמיד מספיקה. כאשר יש, צריך לוודא שיש, משמעותו גם עכשיו. כבר מזמן למדתי, בדרך הקשה כמובן, שההסתמכות על הג'פסן לגבי זמינות דלק איננה מספיקה. חייבים, כולל באגן הים התיכון, לבדוק NOTAM ולוודא טלפונית.

הכל מוכן. אני חייב להיות בניירובי ביום ו' 15/11/04. מתכנן לצאת לאילת ביום רביעי, להמריא מוקדם בבקר יום חמישי לג'יבוטי (8:30 שעות) וביום שיש לניירובי( 5:30 שעות). נשארו עוד שני נושאים לטפול, מלבד התיאומים הסופיים. מזג אויר – ייבדק החל משלשה ימים לפני היציאה המתוכננת ואשור אגף הביטחון של משרד התחבורה.

וכאן מתחיל הספור האמיתי.

ב 27/9/04 (שבועיים לפני היציאה) אני מצלצל לידידי משה זלמנסון. אביטל מזכירתו האדיבה מדווחת לי שמשה אינו בארץ, מבקשת שאוציא את הבקשה בדוא"ל ומשה יתקשר אלי כשיחזור. באותו יום יוצא המייל הבא:

From: Michael Gutstadt 

To: shwartza@mot.gov.il 

Sent: Monday, September 27, 2004 3:58 PM
Subject: טיסה פרטית לניירובי

אביטל שלום,
בהמשך לשיחתנו. אני יוצא לבדי, ביום 14/10/04 מאילת במטוס 
4X-CCG לדג'יבוטי, מבלה את הלילה בדג'יבוטי וממריא למחרת לניירובי קניה. זמן החזרה לא ידוע, בין שבועיים לחודש וחצי.
בקניה יחנה המטוס בשדה התעופה וילסון(שאינו שדה התעופה הראשי), בתוך הנגר סגור ושמור.
נא הנחיותיכם ואשורכם.
בברכה 
מיכה גוטשטדט
יומיים לאחר מכן מצלצל אלי זלמנסון ומסביר לי שקניה הנה מקום מסוכן ויש חשש לפצוץ המטוס ולחטיפה. הוא יעביר את הנושא הלאה אבל הוא כבר מודיע לי שהוא לא מאשר לי את הטיסה.
אני כמובן מסביר שאני טס לבדי, בטיסה פרטית, אחראי אישית לבדיקת המטוס וחטיפה ממרחק של 2,000 NM לא נראית סבירה. בכל מקרה לגבי החזרה אפעל לפי הנוהל המופיע בפמ"ת (א –10 ).

משעובר כשבוע ואני לא מקבל תשובה אני פונה שוב לזלמנסון ושומע שכבר הודיעו לי שלא מאשרים את הטיסה. אני מופתע ומבקש לקבל את הנימוקים בכתב. אחרי כמה ימים:

From: אביטל שוורץ 
To: Michael Gutstadt 

Sent: Sunday, October 10, 2004 2:54 PM
Subject: RE: טיסה פרטית לניירובי

מיכה שלום,
בהמשך לפנייתך לבצע טיסה דרך ג'יבוטי (חניית לילה) לניירובי-קנייה במטוס ישראלי למשך תקופה שבין שבועיים לחודש וחצי,הנני להודיעך, שבנתונים שניתנו הטיסה לא מאושרת.
לידיעתך
בברכה,
זלמנסון משה
מרכז ביטחון תחבורה
בשלב זה אני מכניס את ירון לתמונה ומבקש אותו לבדוק אם יש לזלמנסון סמכות משפטית שלא לאשר טיסה פרטית כל שהיא. לדעתו של ירון אין סמכות כזאת אבל הוא נכנס לבדיקה מעמיקה של הנושא ואני עונה לזלמנסון, שהודיע לי שבנתונים ששלחתי "הטיסה לא מאושרת":

From: Michael Gutstadt 
To: אביטל שוורץ 

Cc: efra2@netvision.net.il 

Sent: Sunday, October 10, 2004 6:30 PM
Subject: Re: טיסה פרטית לניירובי

משה שלום,

אודה לך אם תודיעני באלו נתונים תאושר הטיסה. על מנת למנוע ספק אני מבקש להזכירך כי המדובר במטוסי הפרטי ואני מטיס אותו בעצמי וללא נוסעים, בדרך הלוך וחזור.

בברכה,

מיכה גוטשטדט
אנחנו כבר ב יום א' ה 10 לחודש ולא נשאר עוד הרבה זמן. ליתר בטחון אני משריין כרטיס בטיסה מסחרית אך עלי לכרטס עד יום ג' בשעה 13:00. ב 11 לחודש אני כותב:

From: Michael Gutstadt 
To: אביטל שוורץ 

Cc: efra2@netvision.net.i 

Sent: Monday, October 11, 2004 2:48 PM
Subject: Fw: טיסה פרטית לניירובי
משה שלום,

עד עתה טרם התקבלה תשובתך. הענין דחוף ויש לו משמעויות.
אודה לך.

בברכה,

מיכה גוטשטדט
בשלב זה מודיע לי ירון שלפי בדיקתו המשפטית הוא משוכנע שאין לאיש סמכות שלא לאשר טיסה פרטית. ירון משוחח גם עם זלמנסון שמסרב להכיר בקביעה ובעקבות זאת פונה ירון ליועצת המשפטית של משרד התחבורה ולאחר בדיקה היא מאשרת לו שאמנם אין לאיש סמכות שלא לאשר טיסה פרטית. 

לפנות ערב מתקבלת ה"תשובה" הבאה:

	מדינת ישראל

משרד התחבורה
אגף בטחון
	STATE OF ISRAEL
Ministry of Transport

Security Department

	יום שני כו' תשרי תשס"ה

	סימוכין: מב-
	277(3)
	Ref.: MB-


אל: מר מיכה גוטשטדט
הנדון: טיסה פרטית לניירובי - קניה

סימוכין: פנייתך בנושא

1) בהמשך לבקשתך שבנדון, אבקש לקבל את ההבהרות כדלקמן:
1. האם בקשתך כוללת הפעלה כל שהיא של כלי הטייס המשלבת הולכת בני אדם או טובין בכלי.
2. מהם אמצעי הביטחון שינקטו לגבי כלי הטייס במהלך שהותו בחו"ל על מנת שעם חזרתו לישראל, לא יהיה בנחיתתו סיכון כל שהוא לביטחון התעופה האזרחית.
2) אודה על תשובתך הדחופה.
העתק:





               
     בברכה,

מנהל אגף ביטחון


     
            

זלמנסון משה
 







        

    מרכז ביטחון תחבורה

האמת שכאן אני מתחיל להיות כבר קצת עצבני ועייף מהטרטור ועונה:

From: Michael Gutstadt 
To: אביטל שוורץ 

Cc: efra2@netvision.net.il 

Sent: Monday, October 11, 2004 7:30 PM
Subject: Re: טיסה פרטית לניירובי

מר משה זלמנסון, מרכז בטחון תחבורה,
בתשובה לשאלותיך:

1. התשובה לכל השאלות שלילית. אין נוסעים אין טובין ואין כל הולכה. 

   כפי שציינתי בעבר אני מטיס את המטוס בעצמי.

2. המטוס ימצא בהנגר בפקוח מלא ויבדק אישית על ידי     לפני ההמראה חזרה לישראל. 

בנוסף ישלח פקס 72 שעות לפני החזרה לארץ, לפי הנוהלים. 

בברכה

מיכה גוטשטדט
זלמנסון לא מתעייף ולמחרת מוציא דוא"ל:

: אביטל שוורץ 
To: Michael Gutstadt 

Sent: Tuesday, October 12, 2004 8:33 AM                                                                 

Subject: RE: טיסה פרטית לניירובי
מיכה שלום,

במהשך לתשובתך על שאלותנו 

אודה על ההבהרות הנוספות הבאות:

1. האם מעבר לטיסה אל היעד וחזרה ממנו, 

   בכוונתך להפעיל את כלי הטייס במהלך שהותך בקניה.

   במידה וכן, האם ההולכה משלבת בני אדם וטובין בכלי.

2. אודה על קבלת פרטים נוספים לגבי "פיקוח מלא" הנזכר

   בסעיף 2 בתשובתך.

 בברכה,

זלמנסון משה
ואני כבר בכאסח. מחר בערב מתקיימת הרצאה של זלמנסון. שם כבר נתחשבן, אבל זה יהיה מאוחר מידי. ועונה בנמוס:

From: Michael Gutstadt 
To: אביטל שוורץ 

Cc: efra2@netvision.net.il 

Sent: Tuesday, October 12, 2004 10:25 AM
Subject: Re: טיסה פרטית לניירובי

משה זלמנסון,

אין כל הפעלה של כלי הטיס, שהנו מטוס פרטי. יתכן ותהינה טיסות פרטיות שלי. המטוס יהיה בהנגר שבו חונים מטוסים ומופעל על ידי גוף ממלכתי.

בברכה,

 מיכה גוטשטדט
ומשלא מגיעה תשובה אני כותב בצהריי היום:

Gutstadt 
To: אביטל שוורץ 

Cc: efra2@netvision.net.il 

Sent: Tuesday, October 12, 2004 1:45 PM
Subject: Fw: טיסה פרטית לניירובי

משה שלום,

במכתבי מיום 27/9 אני מציין שהטיסה אמורה לצאת ב 14/10 דהיינו מחרתיים. אני חוזר ומבקש אשור דחוף. השאלות שנשאלו נענו (כבר יותר מפעם אחת) הבקר בשעה 10:25.

בברכה,

מיכה גוטשטדט
שעה 13:00 עברה מזמן ב 16:00 משלא מגיעה תשובה אני משלם עבור כרטיס הטיסה ומחכה בקוצר רוח להמשך ההדיינות.
מי שנכח באותו ערב ודאי זוכר. את האחרים לא אלאה בפרטים. שורת המחץ, זלמנסון אומר :"מיכה הטיסה שלך מאושרת" ומוסיף "לאור זה שהנושא המשפטי לא ברור". 

לא יוותר על הכבוד!


נהדר מה עושים עם זה. מאוחר מידי להתחיל עכשיו את התיאומים (אפריקה)וממילא יש לי כבר כרטיס טיסה ולמען האמת התעייפתי ונמאס לי.
הוסף לזה שהטיסה באמת מסוכנת, אבל לא בהיבטים שהציג זלמנסון. 
המסלול עובר על החוף המזרחי של סיני עד "שארם אל שיך". מצריים מדינה "ידידותית" ולכאורה אין חשש. בהמשך טסים על גבול ה FIR בין מצריים וערב הסעודית. חצי צרה. בהמשך על גבול ערב הסעודית וסודן וזאת כבר צרה צרורה ואחר כך סודן ותימן. בקצור שמחה וששון. (מכאן הסבוכים של נקודות אל חזור ונקודות החלטה, בתכנון).
לטיסה כזאת לא יוצאים במתח, עצבים והכנות של הרגע האחרון. חבל, אבל יהיו פעמים נוספות ויהיו גם אחרים שירצו לטוס ואני מחליט להמשיך ולטפל בעניין. 
למחרת:

From: אביטל שוורץ 
To: Michael Gutstadt 

Sent: Wednesday, October 13, 2004 8:49 AM
Subject: RE: טיסה פרטית לניירובי
מיכה שלום, 

הנושא: טיסה לניירובי (דרך ג'יבוטי) 14/10/04 1. רשמנו לפנינו את הודעתך, כי במהלך הפעלת כלי הטייס בטיסה הנ"ל, לא יוטסו בני אדם או טובים מלבד הטייס.
2. לקראת שובך לישראל נבדוק נקיטת צעדי ביטחון, 
במטרה למנוע פגיעה בתעופה האזרחית. 

לידיעתך.
יפה אבל איפה האשור, למה "האיומים" בסעיף 2 ומי חתום על ההודעה?  אנחנו בעניין של בטחון או כבוד?!
מיכה לא מתעצל ועונה:

Gutstadt 
To: אביטל שוורץ 

Cc: efra2@netvision.net.il 

Sent: Wednesday, October 13, 2004 4:35 PM
Subject: Re: טיסה פרטית לניירובי
משה זלמנסון, 

דו"אל שלך מיום 10/10/04 מציין שהטיסה לא מאושרת. על מנת למנוע ספקות, נא להודיע לי בכתב אחת מאלה:

"הדוא"ל מ 10/10/04 הוצא בטעות והנו מבוטל בזה".

או "בהמשך להודעתי בע"פ מאתמול בכנס טייסי האגודה, הטיסה מאושרת". מן הראוי שהדוא"ל ישא את שמך.

בברכה,
מיכה גוטשטדט


ובתשובה אני מקבל:

From: אביטל שוורץ 
To: Michael Gutstadt 

Sent: Thursday, October 14, 2004 10:07 AM
Subject: RE: טיסה פרטית לניירובי

מיכה שלום,

לאור הפרשנות המשפטית שהטיסה, בנתונים שנימסרו על ידך, 

אינה בתחום אחריותי,אין לי הערות לטיסתך מישראל .

הודעה מתאימה נמסרה למרכז תאום/נתב"ג.

יחד עם זאת, אבקש להביא פעם נוספת לידיעתך

את התנגדות אגף הביטחון לביצוע הטיסה

וזאת לאור הסיכונים הכרוכים בה.

כפי שהודעתי לך, הטיפול בחזרתך לישראל יבוצע בנפרד, בבוא העת,

בהתאם לנתונים ובכפוף לנקיטת הסדרי ביטחון נדרשים. 
בברכה,
זלמנסון משה
מרכז ביטחון תחבורה
בסדר קיבלתי, אפילו קצת נבהלתי. מה יהיה אם יחליטו ללמד אותי לקח ולא יתנו לי לחזור לארץ(בצחוק). אני לא משחק את המשחק ומסתפק בזה, אבל מה הלאה? 

מישהו מעלה על דעתו שהמאמר הזה נכתב על מנת לבדר ולספר אנקדוטות?

כמובן שלא. נמאס לנו להיות בובות של אנשי השררה שחושבים שאם הם מוציאים מפיהם את מלת הקסם "בטחון" אנחנו נופלים אפיים ארצה לפניהם ומקבלים את כל שגיונותיהם, כולל פעולות ללא סמכות, כמו במקרה זה.

האם יש למרכז תאום סמכות שלא לאשר תכנית טיסה שאין לה אשור אגף הביטחון? למדנו כבר שאין לאגף הביטחון סמכות אבל מישהו הוציא הוראת נוהל ומשנשמעת המלה "בטחון", אין צורך לבדוק. מבצעים.

במסגרת הזאת אנחנו מסונדלים, מקורקעים, משפחותינו וידידינו עוברים תחקירי בטחון מיותרים ואנו נדרשים לבצע או לא לבצע פעולות, על ידי אנשים שאין להם כל הבנה בנושאי תעופה. מעבר למטרד, מהווה העניין לפעמים גם סיכון בטיחותי וגורם נזקים מיותרים.

ב 17/10/04 הוצא מסמך על ידי אגף הביטחון במשרד התחבורה. המסמך בן 4 עמודים עוסק ברובו בנושא בדיקת נוסעים והטפול הביטחוני בהם. הפרק העוסק בטיפול הביטחוני בטיסות בינלאומיות אומר בין השאר "באחריות מפעיל כלי טיס המתכוון לבצע טיסה בינלאומית, לעדכן את אגף הביטחון במשרד התחבורה מבעוד מועד(טרם בצוע הטיסה), על מנת להתעדכן בהנחיות הביטחון וההגבלות הרלוונטיות ליעד הטיסה". להתעדכן - כן, לקבל הנחיות - כן,לאשר או לא לאשר טיסה – לא. 

כנראה שאנחנו כטייסים וכאגודה לא עושים מספיק לשנוי במצב. לא יתכן שמטס של 40 אולטראלייטים יקורקע יום לפני היציאה לירדן, אנחנו נמשיך לסחוב במטוסים קלים סנדלים כבדים וטיסות ימשיכו להיות לא מאושרות, ללא סמכות. 

נראה לי שיש להקים ועדת בטחון באגודה ולהגדיר היטב את תפקידיה. ועדה כזאת שתכלול משפטן ותובל בידי דמות מתאימה, תוכל בודאי לגרום לשנויים לטובת כולנו ומבלי לפגוע חס וחלילה בביטחון.

אין ספק שגורמי הביטחון ממלאים תפקיד חשוב, במיוחד בימים שכאלה. אין בכוונתי להפחית ולו במעט מההערכה והכרת התודה שיש לנו כלפיהם. יחד עם זאת צריך כנראה להזכיר להם מידי פעם שבהגדרה, הם אמורים לדאוג לביטחוננו, ולא למרר את חיינו. צריך לדאוג לכך שהדברים יעשו בהגיון ובשליטה ולגיטימי בהחלט למי שנפגע לתבוע תיקון המצב.

